Ixef wis kraḍ: Allus yeqqnen ɣer ugbur sen yesɛa anamek weḥd-s. Am akken daɣen i d-nwala tuɣalin n yismawen n tsemhuyin “ccetwa”, “anebdu”. Ma nwala kan ɣer wawalen-agi s wudem iṣeḥḥan, ad naf sɛan inumak yemgaraden. Maca deg tezlit-agi, sɛan inumak niḍen i ten-yesdukulen, dɣa ma nuɣal ɣer usentel n tezlit-agi, nufa-d awalen-agi yakk “agris”, “aqecqac”, “ccetwa”, “anebdu”, ttuɣalen akk ɣer win ijerben lemḥayen, ama d lḥif ama d lbaṭel ama d aṭṭan.Yessen ṭṭlam d uḥerruq. Si tama niḍen, amedyaz yebɣa ad yessɛeddi izen-ines i umdan akken ur t-itteffeɣ ara leɛqel.